গ্রিক পুরাণ
ঐতিহাসিক হেরোডোটাস ও ডিওডোরাস সিকিউলাস এবং ভূগোলবিদ পসানিয়াস ও স্ট্র্যাবো গ্রিক বিশ্ব পরিভ্রমণ করে তাঁদের শোনা অসংখ্য স্থানীয় পুরাকথা লিপিবদ্ধ করেন। এগুলির অনেকগুলিই অল্পজ্ঞাত পাঠান্তর। বিশেষত হেরোডোটাস বিভিন্ন প্রথাসমূহের উৎস সন্ধান করেন এবং প্রাচ্য ও গ্রিসের ঐতিহাসিক ও পৌরাণিক মূলের পার্থক্যটি আবিষ্কার করেন।
মেগাস্থিনিস
মেগাস্থিনিস (৩৫০ খ্রি.পূ. - ২৯০ খ্রি.পূ.) প্রাচীন গ্রীসের একজন পর্যটক এবং ভূগোলবিদ। তিনি এশিয়া মাইনরে জন্মগ্রহণ করেন। পরবর্তীতে সিরিয়ার রাজা সেলিয়াকাস ১-এর রাজকীয় দূত হিসেবে ভারতীয় রাজা চন্দ্রগুপ্ত মৌর্যের (স্যান্ড্রাকোটাস) রাজদরবারে দায়িত্ব পালন করেন। তখন চন্দ্রগুপ্তের রাজদরবার ছিল ভারতের পাটালিপুত্র নামক স্থানে। ঠিক কোন সময়ে তিনি দূতের দায়িত্ব পালন করেছেন তা নিশ্চিত করে বলা যায় না। অধিকাংশ বিশেষজ্ঞের মতে সময়টা ২৮৮ খ্রিস্টপূর্বাব্দের পূর্বে; কারণ এই সালে চন্দ্রগুপ্ত মারা যান।